Prilagodite postavke sigurnosnog kopiranja

# Postavke

# Automatsko sigurnosno kopiranje

Uključite ovu mogućnost kako bi Déjà Dup automatski stvarao sigurnosne kopije. To je preporučljivo kako sami ne bi zaboravili sigurnosno kopirati. Sigurnosne kopije su korisnije ako su najnovije, stoga je važno da redovito stvarate sigurnosne kopije.

# Mape uključene u sigurnosno kopiranje

Odaberite popis mapa koje želite uključiti u vaše sigurnosne kopije. Pritisnite Dodaj ili Ukloni tipke za promjenu popisa. Ako ste samo zainterisirani za sigurnosno kopiranje vlastitih podataka, zadana Osobna mapa je dovoljna.

# Mape isključene iz sigurnosnog kopiranja

Odaberite popis mapa koje ne želite sigurnosno kopirati. Pritisnite Dodaj ili Ukloni tipke za promjenu popisa.

Neki od vaših podataka mogu biti veliki i ne vrlo važni. U tom slučaju možete sačuvati nešto vremena i prostora tako što ih nećete sigurnosno kopirati.

Neke lokacije su uobičajeno uvijek isključene:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.steam/root (koje po zadanom isto zanemaruje ~/.local/share/Steam)

~/.thumbnails

~/.xsession-errors

/proc

/run

/sys

/tmp

# Lokacija pohrane sigurnosne kopije

Koristite ovu mogućnost za određivanje lokacije pohrane koju će Déjà Dup koristiti za sigurnosno kopiranje ili vraćanje sigurnosnih kopija.

# Usluge oblaka

Prvih nekoliko lokacija pohrane su usluge pohrane u oblaku koje pružaju različite kompanije. Za malu naknadu, one čuvaju vaše podatke. Usluge pohrane u oblaku poput ovih su preporučeni zato jer je to najlakši način čuvanja vaših podataka vanmrežno (što znači izvan vašeg doma: u slučaju katastrofe ili krađe, vaši podaci će biti uvijek sigurni).

Ove usluge se naplaćuju. Provjerite pažljivo njihove cijene prije nego ih koristite.

# Udaljeni poslužitelji

Odaberite vrstu udaljenog poslužitelja na koji se želite povezati. Zatim možete unijeti podatke poslužitelja. Alternativno, ako znate URL vašeg poslužitelja odaberite Prilagođena lokacija i unesite.

# Prijenosni mediji

Možda ćete vidjeti prijenosne medije kao što su vanjski tvrdi diskovi ili USB diskovi na popisu.

# Lokalni direktorij

Možda želite odabrati lokalnu mapu za lokaciju pohrane. Zapamtite da sigurnosne kopije mogu prilično velike, stoga se pobrinite da imate dovoljno slobodnog diskovnog prostora.

Ovo nije preporučljivo, jer ako vaš hardver zakaže, izgubit ćete i svoje izvorne podatke i vaše sigurnosne kopije.

# Zadrži

Odaberite minimalni iznos vremena za čuvanje sigurnosnih kopija datoteka. Ako ustanovite da datoteke sigurnosne kopije zauzimaju previše prostora, možda želite smanjiti iznos vremena za čuvanje. Zbog provedbe detalja, datoteke mogu biti čuvane malo dulje od izabranog vremena. Ali nijedna datoteka neće biti izbrisana prije.

Po zadanom sigurnosne kopije se čuvaju zauvijek, ali mogu biti izbrisane ranije ako na lokaciji pohrane ponestaje slobodnog prostora.